Public procurement notice: Voluntary Ex Ante Transparency Notice
Published: 2023-09-19
Buyer: HUS-yhtymä
Country: FI
Contract type: Services
Procedure: Negotiated without a prior call for competition
CPV classification: 85100000: Health services
Estimated value: 8150000 EUR

Technical requirements: TERHO-säätiö ylläpitää Terhokotia, joka on saattohoitoa tuottava vaativan erityistason yksikkö Helsingissä. Tätä tarkoitusta varten Terhokodissa on vuodeosasto ja kotisairaanhoitoa. HUS vastaa Helsingin ja Uudenmaan alueen vaativan erityistason palliatiivisen ja saattohoidon järjestämisestä.
Vaativan erityistason (C) saattohoidosta on kyse moniongelmaisilla potilailla, joilla on vaikeahoitoisia oireita, vaikeaa psykososiaalista tai eksistentiaalista kärsimystä, sopeutumisvaikeuksia tai sosiaalisesti haastava tilanne (esimerkiksi pienten lasten vanhemmat, nuori potilas, aivokasvainpotilaat) tai saattohoitovaihe edellyttää erityisosaamista/toimenpiteitä kuten hengityksen tukemista tai sedaatiota (esimerkiksi ALS-potilaat, pään ja kaulan alueen syöpäpotilaat). Erityistason (B) saattohoitoa tarvitsevat potilaat, joilla on nopeasti etenevä tai monioireinen sairaus, jonka hoito vaatii erityisosaamista ja hoidon saatavuutta 24/7.
HUSilla ja Terhokodilla oli vuoden 2021 alussa solmittu sopimus TERHO-säätiön tuottamasta saattohoidosta Helsingin ja Uudenmaan sairaanhoitopiirin kuntayhtymän alueelle ja pääkaupunkiseudun kunnille. HUS-kuntayhtymän hallitus päätti hankinnasta 14.12.2020 § 142. Päätös on nähtävillä hallituksen sähköisessä työtilassa. Kyseessä on julkisista hankinnoista ja käyttöoikeussopimuksista annetun lain (1397/2016) luvun 12 mukainen sosiaali- ja terveyspalvelujen hankinta. Sopimus laadittiin olemaan voimassa kolme (3) vuotta voimaantulosta ja sopimusta olisi ollut mahdollista jatkaa kahden (2) vuoden optiokaudella.
Palveluiden laskutus perustui vuosikustannusmalliin ja laskutettiin kuukausittain. Sopimuksen kohteena olleet palvelut olivat HUSin osalta vaativan erityistason C palveluja ja kaupunkien osalta vaativan tason B palveluja. HUSin osuus oli 11,5 paikkaa, Espoon 0,5 paikkaa, Helsingin 1,5 paikkaa ja Vantaan 0,5 paikkaa. Sote-uudistuksen yhteydessä käytiin läpi sopimusta potilaiden yhdenvertaisen hoidon saatavuuden näkökulmasta ja päädyttiin lisäämään Länsi-Uudenmaan hyvinvointialueen paikkalukua 1 paikkaan ja Helsingin paikkalukua 2 paikkaan kokonaispaikkaluvun säilyessä ennallaan, jolloin HUSin paikkaluku pieneni yhdellä paikalla Vantaa-Keravan hyvinvointialueen paikkaluvun pysyessä ennallaan. Keusote ja Itä-Uudenmaan hyvinvointialue eivät pitäneet omaa B-tason paikkojen kiintiötä tarpeellisena.
Toimintalukujen perusteella Terhokodin 14 vuodeosastopaikkaa tarvitaan vaativan erityistason potilaiden vuodeosastohoitoon. HUSin Palliatiivisen keskuksen mobiilin konsultaatiotoiminnan kehittämishankkeen seurauksena on onnistuttu paremmin tunnistamaan C-tason saattohoitoa tarvitsevia potilaita erikoissairaanhoidon muista yksiköistä. Helsingin kaupunki, Länsi-Uudenmaan hyvinvointialue ja Vantaa-Keravan hyvinvointialue toivovat, että sopimus Terhokodin 14 vuodeosastopaikasta siirtyisi kokonaisuudessaan HUSille ja siirtyviä toimintoja vastaava summa siirtyisi HUSin budjettiin, eivätkä ne näin aio hyödyntää sopimukseen sisältyvää optiota. HUSin on tullut näin neuvotella uusi sopimus TERHO-säätiön kanssa. Nyt päätetty hankinta käsittää näin neljätoista vaativan erityistason (C-taso) paikkaa. Hankinnan kesto on vuosi, jonka lisäksi hankinnassa on mahdollisuus yhden vuoden optioon (1+1 vuotta).
Hankinnasta ei ole julkaistu tarjouspyyntöä tai hankintailmoitusta. Hankinnasta julkaistaan nyt suorahankintailmoitus ennen hankintasopimuksen allekirjoittamista.
Hankintalain 40 §:n 2 momentin 2 kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Terho-säätiön kohdalla kyse ei ole varsinaisesti teknisestä tai yksinoikeuteen rinnastuvasta syystä, mutta hankintayksikön käsityksen mukaan millään muulla olemassa olevalla tai mahdollisesti perustettavalla toimijalla ei ole sellaista kyvykkyyttä, jota palvelujen tuottaminen edellyttää, ja tilanne näin rinnastuu hankintalain 40 § 2 momentin 2 kohtaa vastaavaan tilanteeseen.
Teknisistä syistä johtuvaa yksinoikeutta on perusteltu hankintadirektiivin (2014/24/EU) johdanto-osan 50 kappaleessa seuraavasti: "Jos yksinoikeus johtuu teknisistä syistä, ne olisi määriteltävä tarkasti ja perusteltava tapauskohtaisesti. Niihin voitaisiin sisällyttää esimerkiksi se, että muun talouden toimijan on teknisesti lähes mahdotonta saavuttaa vaadittu suoritustaso tai että on tarpeen käyttää erityistä tietotaitoa, välineitä tai keinoja, joita ainoastaan yhdellä talouden toimijalla on käytettävissään. Tekniset syyt voivat aiheutua myös erityisistä yhteentoimivuusvaatimuksista, joiden on täytyttävä, jotta varmistettaisiin hankittavien rakennusurakoiden, tavaroiden tai palvelujen toimivuus."
Sopimuksen kohteena olevien palveluiden tuottaminen edellyttää vaativan erityistason palliatiivisen hoidon osaamista ja pitkää kokemusta saattohoitopalveluiden tuottamisesta ja saattohoitokodin ylläpitämisestä. Käytännössä on mahdotonta, että muu toimija voisi saavuttaa nyt Terho-säätiöltä ja Terhokodilta edellytettävän suoritustason ja pystyisi hankkimaan vastaavan tietotaidon tason. Sopimuksen tarkoittamien palvelujen edellyttämä palliatiivisen hoidon osaaminen on suppea erityisosaamisen laji, ja HUS terveydenhuoltoalan toimijana ja kouluttajana pystyy arvioimaan sitä, että tällaista osaamista ei ole ylipäätään markkinoilla saatavissa. Koska palvelu tuotetaan pääkaupunkiseudun ja Uudenmaan alueen potilaita varten, pitää palvelutuotannon myös sijaita potilaiden asuinpaikkojen läheisyydessä. Käytettävissä olevien tietojen perusteella ilmeistä on, että kilpailutuksen järjestäminen sopimuksen tarkoittamista palveluista ei johtaisi lopputulokseen.
Sopimuksen tekeminen nyt kyseessä olevassa hankinnassa on välttämätöntä, koska Terhokodilta ostettavia palveluita tarvitaan HUSin ja hankinnassa mukana olevien Helsingin ja Uudenmaan hyvinvointialueiden järjestämisvastuulla olevien terveydenhuollon palveluiden tuottamiseen.


Winner: TERHO-Säätiö
Award value: 8150000